पानीपत। अर्द्धसैनिक बलों के जवानों के शहीद होने पर उनके परिजनों को भी 50 लाख रु. की सहायता राशि दी जाएगी। यह मदद अभी तक आतंकवादी आक्रमण, युद्ध के दौरान शहीद होने पर आश्रितों को मिलता था। लेकिन अब प्राकृतिक आपदाओं, चुनाव व बचाव ऑपरेशनों में ड्यूटी के दौरान शहीद या अपंग होने पर भी मिलेगा।
सरकारी प्रवक्ता ने बताया कि शहीदों के परिजनों को एक नवंबर 2016 से 50 लाख रुपए की राशि देने का प्रावधान किया है। ऐसे सभी पात्र विकलांग (75 प्रतिशत या उससे अधिक) को 35 लाख रुपए, 50 से 74 प्रतिशत तक 25 लाख रुपए और 25 से 49 प्रतिशत और 49 से 74 प्रतिशत तक विकलांगता वालों को 15 लाख रुपए दिए जाएंगे।
पीएफ से एनपीएस में फंड ट्रांसफर पर टैक्स नहीं
पीएफ खाते से पेंशन स्कीम खाते में फंड ट्रांसफर करने पर टैक्स नहीं लगेगा। पीएफआरडीए ने बताया कि ऐसे ट्रांसफर को मौजूदा साल की आय में नहीं गिना जाएगा। लिहाजा टैक्स नहीं लगेगा। ऐसे फंड को नियोक्ता या कर्मचारी का मौजूदा साल का योगदान नहीं माना जाएगा।
hin_Deva hin_Deva hin_Deva hin_Deva